Приложение 5

|  |  |
| --- | --- |
|  |  |

**Информация за текущото състояние на Балнеологичен център „КАМЕНА“ ЕАД, гр. Велинград**

Балнеологичен център „КАМЕНА“ ЕАД, гр. Велинград ЕИК 112013405 е еднолично акционерно търговско дружество с едноличен собственик на капитала държавата, чиито права се управляват от министъра на здравеопазването, с предмет на дейност – балнеолечение и здравен туризъм, хотелиерски услуги, лечебни и рехабилитационни услуги, хранене и др., категоризирано по чл.1 ал.3 от „Наредбата за категоризиране на средствата за подслон, местата за настаняване и заведенията за хранене и развлечения“ на Министерството на туризма с категория „три звезди”.

 Целите на Балнеологичен център „КАМЕНА“ ЕАД, гр. Велинград са формулирани както следва: повишаване качеството на оказваните здравни услуги; осигуряване на максимално разширен пакет дейности; стабилизиране на финансовото състояние на дружеството; осъвременяване на материално-техническата база; подобряване квалификацията на персонала и повишаване конкурентно способността на дружеството.

Мисията на БЛЦ „КАМЕНА“, гр. Велинград и дъщерното дружество МЦ „КАМЕНА“ ЕООД е да предлага качествени и достъпни медицински услуги, съчетани с комфортно хотелско обслужване, насочени към възстановяване и укрепване на здравето на нуждаещите се чрез курортно водолечение, физикална терапия и рехабилитация и повишаване качеството на живота на пациентите и техните близки.

Съгласно заверения от регистриран одитор финансов отчет и доклада за дейността на дружеството за 2023 г.,към 31.12.2023 г. дружеството регистрира положителен текущ финансов резултат – печалба в размер на 101 хил. лв.Всравнение с отчетената за 2022 г. текуща печалба от 155 хил. лв., през 2023 г. се наблюдава запазване на положителната тенденция към отчитане на текуща печалба, но същата е намалена като абсолютна стойност. Общо финансовият резултат към 31.12.2023 г. е положителен – печалба в размер на 101 хил. лв., отчитайки липсата на непокрити загуби/натрупани печалби от предходни години. Общо собственият капитал за 2023 г. е в размер на 2 833 хил. лв. към 31.12.2023 г., при 2 887 хил. лв. за 2022 г. Записаният капитал към 31.12.2023 г. е 1 624 хил. лв. и остава без промяна спрямо предходния отчетен период.

Общо приходите на дружеството за 2023 г. са 4 537 хил. лв., като същите спрямо 2022 г. бележат увеличение с 562 хил. лв., или с 14,14 %. Нетните приходи от продажби през 2023 г. са увеличени спрямо 2022 г. с 816 хил. лв., в т.ч.: от продажба на стоки – с 275 хил. лв., от услуги – с 541 хил. лв. При Други приходи е отчетено намаление през 2023 г. спрямо 2022 г. с 254 хил. лв.

Общо разходите за 2023 г. са 4 436 хил. лв. и са увеличени с 616 хил. лв., или с 16,13 % спрямо 2022 г. През 2023 г. в сравнение с 2022 г. се наблюдава увеличение при следните разходни пера: разходите за персонал с 363 хил. лв., разходи за амортизации с
6 хил. лв., други разходи с 226 хил. лв., финансовите разходи на дружеството също се увеличават с 6 хил. лв. Намаление спрямо предходната година се наблюдава при разходите за суровини и материали с 64 хил. лв.

Към 31.03.2024 г. дружеството регистрира текуща загуба от -81 хил. лв. Общо приходите за периода са в размер на 896 хил. лв., а общо разходите са в размер на 977 хил. лв. Текущите задължения на дружеството за периода са в размер на 254 хил. лв*.*

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - [АППК | Публична информация (government.bg)](https://reports.appk.government.bg/Public/Public/Organizations) поддържана от АППК.